Tulimägi
Tulimägi ehk Ervu mägi on voorekujuline põhja–lõuna-sihiline kõrgendik Tartu maakonna Elva valla ja Rannu kihelkonna Ervu külas. Tulimäge on nimetatud hiieks ja pühaks mäeks ning seal kasvavat metsa pühaks metsaks. Mägi on olnud kohaliku rahva kooskäimise koht tänapäevani välja, jaanitulesid on mäel tehtud 1950. aastateni. Mäe absoluutne kõrgus on 99 m, suhteline kõrgus 30–40 m.